**היארדבירדס** (באנגלית: **The Yardbirds**; בתרגום לעברית: **ציפורי החצר**) הייתה להקת רית'ם אנד בלוז ורוק בריטית, שנודעה בעיקר בזכות הגיטריסטים שלה, שהתפרסמו כאשפי גיטרה לאחר שעזבו אותה: אריק קלפטון, ג'ף בק וג'ימי פייג'.

היארדבירדס דורגה במקום ה-89 בקטגוריית "האומנים הגדולים בכל הזמנים" במגזין הרולינג סטון.

היסטוריה
--------

### השנים הראשונות ואריק קלפטון

הלהקה התחילה את דרכה בלונדון בשנת 1960 תחת השם *Metropolitan Blues Quartet*, אך כמה שנים מאוחר יותר שינתה אותו ל*יארדבירדס*. בהתחלה הלהקה ניגנה רית'ם אנד בלוז וחברי הראשונים היו קית' רלף (זמר), פול סמית (בס), ג'ים מקארתי (תופים), כריס דרג'ה (גיטרה) ופול טופהם (גיטרה).

בשנת 1962 עזב טופהם את הלהקה בעקבות לחץ משפחתי והוחלף על ידי הגיטריסט אריק קלפטון. הלהקה החלה להתפרסם ואף הפכה להיות להקת הבית במועדון *Crawdaddy* לאחר להקת הרולינג סטונז.

האלבום הראשון של הלהקה היה אלבום הופעה חיה שיצא בשנת 1964 ונקרא *Five Live Yardbirds*. שנה אחרי האלבום הראשון יצא האלבום השני של הלהקה שנקרא *For Your Love* שכלל בתוכו אלמנטים של מוזיקת רוק ורוק פסיכדלי. האלבום זכה להצלחה ענקית וכלל בתוכו את הלהיט הנודע *For Your Love*. לאחר צאת האלבום החלו ויכוחים בין חברי הלהקה על סגנון המוזיקה של הלהקה. בעקבות הוויכוחים עזב קלפטון את הלהקה ולימים הקים את להקת קצפת.

מקומו של קלפטון בלהקה הוצע לגיטריסט אולפן צעיר בשם ג'ימי פייג'. פייג' סירב להצטרף ללהקה אך המליץ על גיטריסט אחר בשם ג'ף בק.

### ג'ף בק וג'ימי פייג'

ללא קלפטון עברה הלהקה להקליט להיטים קליטים יותר והגיעה לשלושת הגדולים במצעד הבריטי עם שלושה להיטים שחיבר עבורם גרהאם גולדמן ולהיט רביעי שחברי הלהקה חיברו בעצמם.
ביחד עם בק הוציאה הלהקה את אלבומה *Roger the Engineer* בשנת 1966. מעט לאחר צאת האלבום החליט סמית לפרוש מהלהקה, ואת מקומו של סמית על הבס הסכים למלא ג'ימי פייג' שמאס בנגינת אולפן. פייג' נשאר נגן הבס זמן מועט מאוד כיוון שחברי הלהקה הבינו שמקומו של פייג' על הגיטרה לצד בק, וכך החליפו דרג'ה ופייג' תפקידים.

בהרכב הזה הוציאה הלהקה את הסינגל *Happenings Ten Years Time Ago* ואף הופיעה בסרט "יצרים", שביים מיכלאנג'לו אנטוניוני, עם השיר *The Train Kept A Rolling*.

בסוף שנת 1966 החליט בק לפרוש מהלהקה.

### פירוק הלהקה

היארדבירדס במופע ב-2006
האלבום הרשמי האחרון של הלהקה יצא בשנת 1967 ונקרא Little Game. שנה לאחר צאת האלבום החלו מחלוקות פנימיות בין חברי הלהקה בנוגע לכיוון המוזיקלי אליו תפנה הלהקה, שלבסוף הביאו לפירוקה.

לאחר פירוק הלהקה החליטו רלף ומקארתי על הקמת להקה חדשה בשם **רנסאנס** (Renaissance), ואילו פייג' החליט גם הוא להקים להקה חדשה שנקראה **ציפורי החצר החדשים** (New Yardbirds), שבמהרה שינתה את שמה ל**לד זפלין** (Led Zeppelin) והפכה תוך שנים ספורות לאחת מלהקות הרוק המצליחות בעולם.

### הקמתה מחדש

בשנת 1992, האמרגן פיטר ברטון יצר קשר עם ג'ים מקארטי לבדוק אם יהיה מעוניין להקים את הלהקה מחדש. מקארטי היה מעוניין, אך רק אם כריס דז'ה יסכים, אך באותה עת סבר כי לא סביר שדרז'ה ירצה לצאת לסיבובי הופעות שוב. לאחר מכן יצר ברטון קשר עם דרג'ה, שהסכים לנסות. הופעת הבכורה שלהם הייתה בלונדון, יחד עם The Animals, שגם הוקמה מחדש באותה עת. ההופעה הייתה הצלחה גדולה. ההרכב כלל את ג'ון עידן בבס ושירה. ברטון המשיך לנהל את הלהקה במשך למעלה מעשור, ועדיין עובד איתה מדי פעם.

בשנת 2003 יצא ללהקה אלבום חדש, בשם Yardbirds, בהרכב הכולל את כריס דז'ה, ג'ים מקארטי והחברים החדשים ג'יפי מאיו (גיטרה מובילה, קולות גיבוי), ג'ון עידן (בס, שירה ) ואלן גלן (מפוחית, קולות רקע). אלבום שהורכב מתערובת של חומרים חדשים, שכתב בעיקר מקארטי, והקלטות חוזרות של כמה מלהיטיהם הגדולים ביותר, עם הופעות אורח של ג'ו סאטריאני, סטיב ואי, סלאש, בריאן מיי, סטיב לוקאתר, ג'ף "סקאנק" בקסטר, ג'ון רז'ניק, מרטין דיצ'ום וסיימון מקארטי. כמו כן, ג'ף בק התאחד עם חבריו ללהקה לשעבר בשיר "My Blind Life". אחר כך המשיכה הלקה להופיע ברחבי העולם בהרכבים משתנים.

באוקטובר 2011 הייתה הלהקה אומרה להגיע לישראל, להופעה אחת במועדון הבארבי, אך היא בוטלה עקב קשיים טכניים.

חברי הלהקה
----------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 

|  |  |
| --- | --- |
| חברי ההרכב הנוכחי* אנדי מיטשל - שירה ומפוחית (2009 - היום)
* כריס דרג'ה - גיטרת קצב וקולות רקע (1963 - 1968, 1992 - היום)
* בן קינג - גיטרה (2005 - היום)
* דייוויד סמאל - גיטרה בס (2009 - היום)
* ג'ים מקארתי - תופים וקולות רקע (1963 - 1968, 1992 - היום)
 | חברים לשעבר* קית' רלף - שירה ומפוחית (1963 - 1968)
* פול סמוול-סמית - גיטרה בס וקולות רקע (1963 - 1966)
* אנתוני "טופ" טופהם - גיטרה (1963)
* אריק קלפטון - גיטרה (1963 - 1965)
* ג'ף בק - גיטרה ושירה (1965 - 1966)
* ג'ימי פייג' - גיטרה וגיטרה בס (1965 - 1968)
* אלן גלן - מפוחית וכלי הקשה (1996 - 2003)
 |

דיסקוגרפיה
----------

### אלבומי אולפן

* 1964 - Five Live Yardbirds
* 1965 - For Your Love
* 1965 - Having a Rave Up
* 1966 - Roger the Engineer
* 1966 - Over Under Sideways Down
* 1967 - Little Games
* 1971 - Live Yardbirds! Featuring Jimmy Page
* 2003 - Birdland

### סינגלים נבחרים

* 1964 - I wish you would
* 1964 - Good morning little school girl
* 1965 - For your love
* 1965 - Heart full of soul
* 1965 - Evil hearted you / Still I’m sad
* 1965 - I’m a man
* 1966 - Shape of things / You’re a better man than I
* 1966 - Over under sideways down
* 1966 - Happenings ten years time ago
* 1967 - Little games
* 1967 - Ha ha said the clown
* 1967 - Ten little Indians
* 1968 - Goodnight sweet Josephine

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **היארדבירדס** |

* אתר האינטרנט הרשמי של היארדבירדס
* היארדבירדס, ברשת החברתית טוויטר

* היארדבירדס, במסד הנתונים הקולנועיים IMDb (באנגלית)

* היארדבירדס, באתר ספוטיפיי

* היארדבירדס, באתר Last.fm (באנגלית)

* היארדבירדס, באתר AllMusic (באנגלית)

* היארדבירדס, באתר MusicBrainz (באנגלית)

* היארדבירדס, באתר דיזר

* היארדבירדס, באתר Discogs (באנגלית)

* היארדבירדס, באתר Songkick (באנגלית)

* היארדבירדס, באתר SecondHandSongs

* היארדבירדס, באתר MOOMA (בארכיון האינטרנט)

* היארדבירדס, באתר בילבורד (באנגלית)
* היארדבירדס, באתר אנציקלופדיה בריטניקה (באנגלית)

הערות שוליים
------------

1. ↑  שלושה עקשנים גדולים, באתר הארץ, 12 באפריל 2001
2. ↑  100 Greatest Artists: The Yardbirds, ברולינג סטון
3. ↑  אלעד בילו, עכבר העיר, בחזרה לשורשים: היארדבירדס מגיעים לארץ, באתר הארץ, 4 ביולי 2011
4. ↑  עכבר העיר, הופעת היארדבירדס בוטלה עקב קשיים טכניים, באתר הארץ, 24 באוקטובר 2011

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009848970105171
* BIBSYS: 6079465
* BnF: cb13907583q (data)
* GND: 5064612-6
* ISNI: 0000 0001 1941 6784
* LCCN: n84152905
* MusicBrainz: 191de76f-a224-445d-b041-54df16d65bf7
* NKC: ko2003158297
* NLA: 35799204
* SUDOC: 080489842
* Trove: 1092631
* VIAF: 302637298
* WorldCat: lccn-n84152905

 |